**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2013,

**ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z., zákona č. 37/2009 Z. z., zákona č. 184/2009 Z. z., zákona č. 37/2011 Z. z., zákona č. 390/2011 Z. z. a zákona č. 324/2012 Z. z. sa mení a dopĺňa takto:

1. V § 16 ods. 2 sa slová „posledného ročníka“ nahrádzajú slovami „posledných dvoch ročníkov“.
2. V § 19 ods. 4 znie:

„(4) Ak dieťa po dovŕšení šiesteho roku veku nedosiahlo školskú spôsobilosť, riaditeľ školy rozhodne19) o odklade začiatku plnenia povinnej školskej dochádzky dieťaťa o jeden školský rok, a to vždy na žiadosť zákonného zástupcu. Súčasťou žiadosti zákonného zástupcu je odporučenie všeobecného lekára pre deti a dorast a odporučenie príslušného zariadenia výchovného poradenstva a prevencie. Riaditeľ školy môže rozhodnúť o odklade začiatku plnenia povinnej školskej dochádzky dieťaťa aj na návrh materskej školy, ktorú dieťa navštevuje, a na základe predchádzajúceho odporučenia zariadenia výchovného poradenstva a prevencie, a to vždy s informovaným súhlasom zákonného zástupcu.“.

1. V § 19 ods. 5 sa vypúšťajú slová „a neabsolvoval nultý ročník základnej školy“, slová „alebo o jeho zaradení do nultého ročníka“ a súčasne sa vypúšťa druhá veta.
2. V § 19 sa vypúšťa odsek 6.

Nasledujúce odseky 7 až 9 sa označujú ako odseky 6 až 8.

1. V § 19 ods. 7 sa vypúšťajú slová „alebo so súhlasom zákonného zástupcu do nultého ročníka základnej školy“.
2. Za § 19 sa vkladajú nové § 19a a § 19b, ktoré vrátane nadpisu znejú:

„**§ 19a**

**Povinná predškolská dochádzka**

(1) Povinná predškolská dochádzka sa plní v materských školách, ak tento zákon neustanovuje inak.

(2) Za plnenie povinnej predškolskej dochádzky sa považuje, ak dieťa v materskej škole strávi aspoň 80 hodín mesačne, okrem prípadov, kedy zdravotný stav alebo iný dôležitý dôvod bráni dieťaťu v riadnej predškolskej dochádzke.

(3) Povinná predškolská dochádzka sa začína začiatkom školského roka, ktorý nasleduje po dni, keď dieťa dovŕši štvrtý rok veku, ak tento zákon neustanovuje inak.

(4) Zákonný zástupca je povinný prihlásiť dieťa na plnenie povinnej predškolskej dochádzky v materskej škole (ďalej len „zápis do materskej školy“). Zápis sa koná od 15. januára do 15. februára, ktorý predchádza začiatku školského roka, v ktorom má dieťa začať plniť povinnú predškolskú dochádzku.

(5) Miesto a čas zápisu do materskej školy podľa odseku 4 určí

a) obec všeobecne záväzným nariadením,20)

b) orgán miestnej štátnej správy v školstve,21)

c) zriaďovateľ cirkevnej materskej školy,

d) zriaďovateľ súkromnej materskej školy.

(6) Materská škola pri zápise dieťaťa do materskej školy na plnenie povinnej predškolskej dochádzky vyžaduje osobné údaje

a) meno a priezvisko, dátum narodenia, rodné číslo, miesto narodenia, národnosť, štátne občianstvo, trvalé bydlisko dieťaťa,

b) meno a priezvisko, adresa zamestnávateľa, trvalé bydlisko zákonných zástupcov.

(7) Dieťa plní povinnú predškolskú dochádzku v materskej škole v školskom obvode,21a) v ktorom má trvalý pobyt (ďalej len „spádová materská škola“), ak zákonný zástupca pre svoje dieťa nevyberie inú materskú školu. Ak je dieťa zapísané na inú než spádovú materskú školu, oznámi túto skutočnosť rodič dieťaťa obci, v ktorej má dieťa trvalý pobyt do 31. marca kalendárneho roka, v ktorom má dieťa začať plniť povinnú predškolskú dochádzku; riaditeľ spádovej materskej školy v lehote do 31. marca zašle zoznam všetkých detí, ktoré boli zapísané na plnenie povinnej predškolskej dochádzky obci podľa trvalého bydliska dieťaťa a odseku 9.

(8) Riaditeľ spádovej materskej školy je povinný prednostne prijať na plnenie povinnej predškolskej dochádzky deti, ktoré majú miesto trvalého pobytu v školskom obvode spádovej materskej školy, a deti umiestnené v inom zariadení na základe rozhodnutia súdu,21b) ktorého sídlo sa nachádza v školskom obvode tejto spádovej materskej školy, a to až do výšky maximálneho počtu detí v triede príslušného ročníka. Ak je počet detí vo veku plnenia povinnej predškolskej dochádzky, ktorí ju majú plniť v spádovej materskej škole, vyšší, ako sú kapacitné možnosti spádovej materskej školy, postupuje zriaďovateľ podľa osobitného predpisu.21a)

(9) Dieťa umiestnené v inom zariadení na základe rozhodnutia súdu21b) alebo na žiadosť jeho zákonného zástupcu, plní povinnú predškolskú dochádzku v materskej škole zriadenej pri tomto zariadení, ak je zriadená.

(10) Dieťa podľa odseku 7 môže so súhlasom riaditeľa zariadenia, v ktorom vykonáva rozhodnutie súdu, plniť povinnú predškolskú dochádzku aj v inej materskej škole podľa tohto zákona.

(11) Dieťa, ktoré nemá trvalé bydlisko, plní povinnú predškolskú dochádzku v spádovej materskej škole, ktorú určí orgán miestnej štátnej správy v školstve.

**§ 19b**

**Individuálna predškolská výchova**

(1) Individuálna predškolská výchova nahrádza povinnú predškolskú dochádzku. Individuálnu predškolskú výchovu absolvuje dieťa na základe písomnej žiadosti jeho zákonného zástupcu doručenej riaditeľovi materskej školy, do ktorej bolo dieťa prijaté (ďalej len „kmeňová materská škola“).

(2) Individuálnu predškolskú výchovu absolvuje dieťa,

a) ktorému jeho zdravotný stav neumožňuje účasť na vzdelávaní v materskej škole, alebo

b) ktoré má podľa vyjadrenia zariadenia výchovného poradenstva a prevencie zabezpečené také výchovné prostredie mimo materskej školy, ktoré podnecuje primeraný rozvoj osobnosti dieťaťa, najmä jeho mentálnych, vôľových, emocionálnych vlastností, podporuje rozvoj jeho schopností a zručností, socializáciu a je spôsobilé ho riadne pripraviť na školskú dochádzku.

(3) K žiadosti o individuálnu predškolskú výchovu podľa odseku 2 písm. a) zákonný zástupca priloží vyjadrenie všeobecného lekára pre deti a dorast a k žiadosti o individuálnu predškolskú výchovu podľa odseku 2 písm. b) zákonný zástupca priloží vyjadrenie zariadenia výchovného poradenstva a prevencie.

(4) V prípade, že zákonný zástupca nepredloží príslušné vyjadrenia, alebo z predložených vyjadrení vyplýva, že dieťaťu nie je zabezpečené prostredie pre jeho všestranný a primeraný vývoj podľa odseku 2 písm. b) a dieťa nenastúpi na plnenie povinnej predškolskej dochádzky, riaditeľ materskej školy je povinný oznámiť túto skutočnosť obci, v ktorej má dieťa trvalý pobyt a príslušnému úradu práce, sociálnych vecí a rodiny21d).

(5) Individuálnu predškolskú výchovu nemôže absolvovať žiak, ktorému bol na základe rozhodnutia riaditeľa školy podľa § 19 ods. 4 odložený začiatok plnenia povinnej školskej dochádzky.

(6) Individuálna predškolská výchova sa zruší na základe písomnej žiadosti zákonného zástupcu dieťaťa do 30 dní odo dňa doručenia žiadosti riaditeľovi kmeňovej materskej školy.“.

Poznámky pod čiarou k odkazom 21a až 21d znejú:

„21a) § 8 ods. 10 zákona č. 596/2003 Z. z. v znení neskorších predpisov.

21b) § 49 a 50 zákona č. 305/2005 Z. z. o sociálnej ochrane detí a o sociálnej kuratele a o zmene a doplnení niektorých zákonov v znení neskorších predpisov.

21c) § 5 ods. 14 písm. d) zákona č. 596/2003 Z. z. v znení neskorších predpisov.

21d) Zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov.“.

1. V § 29 ods. 4 v prvej vete sa vypúšťajú slová „s možnosťou zriadenia nultého ročníka“.
2. V § 29 ods. 5 sa vypúšťa písmeno a) a doterajšie písmená b) až e) sa označujú ako písmená a) až d).
3. V § 29 sa vypúšťajú odseky 7 a 8 a doterajšie odseky 9 až 14 sa označujú ako odseky 7 až 12.
4. V § 55 sa vypúšťa odsek 3 a doterajšie odseky 4 až 22 sa označujú ako odseky 3 až 21.
5. V § 59 odsek 1 znie:

„(1) Na predprimárne vzdelávanie v materských školách sa prijíma dieťa od štyroch do šiestich rokov jeho veku, o ktorého prijatie na základe zápisu podľa § 19a ods. 4 požiadal zákonný zástupca do spádovej materskej školy alebo inej materskej školy podľa výberu zákonného zástupcu. Na predprimárne vzdelávanie v materských školách sa prijíma dieťa od troch rokov jeho veku; výnimočne možno prijať dieťa od dvoch rokov veku. Na predprimárne vzdelávanie sa prijíma dieťa, ktoré dovŕšilo šiesty rok veku a ktorému bol odložený začiatok plnenia povinnej školskej dochádzky alebo mu bolo dodatočne odložené plnenie povinnej školskej dochádzky.“.

1. V § 59 odsek 2 sa slovo „piaty“ nahrádza slovom „štvrtý“.
2. V § 59 odsek 3 sa na konci pripájajú slová „v súlade s §19a“.
3. V § 60 sa vypúšťa odsek 4 a doterajší odsek 5 sa označuje ako odsek 4.

**Čl. II**

Zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení zákona č. 369/2004 Z. z., zákona č. 564/2004 Z. z., zákona č. 5/2005 Z. z., zákona č. 475/2005 Z. z., zákona č. 279/2006 Z. z., zákona č. 689/2006 Z. z., zákona č. 245/2008 Z. z., zákona č. 462/2008 Z. z., zákona č. 214/2009 Z. z., zákona č. 179/2009 Z. z., zákona č. 184/2009 Z. z., zákona č. 38/2011 Z. z., zákona č. 325/2012 Z. z. a zákona č. 345/2012 Z. z. sa mení a dopĺňa takto:

1. V § 6 ods. 3 sa za písm. a) vkladá písm. b), ktoré znie:

„b) plnenie povinnej predškolskej dochádzky v materských školách, ktorých je zriaďovateľom,“.

Doterajšie písmená b) až d) sa označujú ako písmená c) až e).

2. V § 6 ods. 4 sa za slová „starostlivosti o“ vkladajú slová „povinnú predškolskú dochádzku dieťaťa alebo“.

3. V § 6 ods. 19 sa za slová „vo veku“ vkladajú slová „povinnej predškolskej dochádzky a“ a za slová „v ktorých“ sa vkladajú slová „materských školách a“.

4. V § 8 nadpis znie „Školský obvod základnej školy a materskej školy“.

5. V § 8 sa za odsek 9 vkladá nový odsek 10, ktorý znie:

„(10) Ustanovenia odsekov 1 až 6 sa primerane použijú na zriadenie školského obvodu materskej školy.“.

6. V § 37 ods. 1 sa za slová „starostlivosť o“ vkladajú slová „povinnú predškolskú dochádzku a“ a za slová „neprihlási na“ vkladajú slová „povinnú predškolskú dochádzku alebo na“.

**Čl. III**

Zákon č. 597/2003 Z. z. o financovaní základných škôl, stredných škôl a školských zariadení v znení zákona č. 523/2004 Z. z., zákona č. 564/2004 Z. z., zákona č. 689/2004 Z. z., zákona č. 245/2008 Z. z., zákona č. 462/2008 Z. z., zákona č. 179/2008 Z. z., zákona č. 184/2009 Z. z., zákona č. 38/2011 Z. z., zákona č. 390/2011 Z. z., zákona č. 325/2012 Z. z. a zákona č. 345/2012 Z. z. sa mení a dopĺňa takto:

1. V § 1 ods. 1 písm. b) bod 1. sa slová „jeden rok“ nahrádzajú slovami „dva roky“.
2. V § 6b ods. 5 sa v uvádzacej vete slová „jeden rok“ nahrádzajú slovami „dva roky“.

**Čl. IV**

Zákon č. 561/2008 Z. z. o príspevku na starostlivosť o dieťa a o zmene a doplnení niektorých zákonov v znení zákona č. 571/2009 Z. z., zákona č. 513/2010 Z. z. a zákona č. 486/2011 Z. z. sa mení a dopĺňa takto:

1. V § 1 ods. 1 znie:

„(1) Tento zákon upravuje poskytovanie príspevku na starostlivosť o dieťa do času, kedy nastúpi na povinnú školskú dochádzku1) ako sociálnej dávky.“.

Poznámka pod čiarou k odkazu 1 znie:

„1) § 20 zákona č. 245/2008 Z. z. o výchove a vzdelávaní (školský zákon) v znení neskorších predpisov.“.

1. V § 4 ods. 1 znie:

„(1) Oprávnená osoba má nárok na príspevok, ak:

a) je rodičom dieťaťa mladšieho ako tri roky a vykonáva zárobkovú činnosť, študuje dennou formou na strednej škole alebo na vysokej škole, alebo

b) je rodičom dieťaťa plniaceho povinnú predškolskú dochádzku.“.

1. V § 4 sa za odsek 1 vkladá nový odsek 2, ktorý znie:

„(2) Okrem podmienok stanovených v odseku 1 má oprávnená osoba nárok na príspevok, ak

a) sa poskytuje starostlivosť dieťaťu poskytovateľom na území Slovenskej republiky,

b) má trvalý pobyt6) alebo prechodný pobyt6) na území Slovenskej republiky a

c) dieťa má trvalý pobyt6) alebo prechodný pobyt6) na území Slovenskej republiky.“.

Doterajšie odseky 2 až 5 sa označujú ako odseky 3 až 6.

**Čl. V**

Zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení zákona č. 532/2007 Z. z., zákona č. 554/2008 Z. z., zákona č. 516/2009 Z. z., zákona č. 336/2010 Z. z., zákona č. 180/2011 Z. z., zákona č. 388/2011 Z. z., zákona č. 411/2011 Z. z., zákona č. 468/2011 Z. z. a zákona č. 384/2012 Z. z. sa mení a dopĺňa takto:

V § 12 sa za ods. 1 vkladá nový ods. 2, ktorý znie:

„(2) Ak z písomnej informácie poskytovanej obcou alebo z informácie podanej obcou elektronickými prostriedkami podpísanej zaručeným elektronickým podpisom vyplýva, že oprávnená osoba nezapísala dieťa do materskej školy na plnenie povinnej predškolskej dochádzky19ba) alebo z písomnej informácie o predškolskej dochádzke poskytovanej materskou školou alebo z informácie o predškolskej dochádzke podanej materskou školou elektronickými prostriedkami podpísanej zaručeným elektronickým podpisom vyplynie, že dieťa si riadne neplní povinnú predškolskú dochádzku19ba), platiteľ vydá rozhodnutie o určení osobitného príjemcu prídavku a príplatku k prídavku. Osobitný príjemca je obec, v ktorej má oprávnená osoba trvalý pobyt15) alebo prechodný pobyt16) alebo ak je to odôvodnené, iná právnická osoba alebo fyzická osoba.“.

Doterajšie odseky 2 až 4 sa označujú ako odseky 3 až 5.

Poznámka pod čiarou k odkazu 19ba znie:

„19ba) §19a a § 19b zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov“.

**Čl. VI**

Zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení zákona č. 5/2004 Z. z., zákona č. 191/2004 Z. z., zákona č. 453/2004 Z. z., zákona č. 486/2004 Z. z., zákona č. 613/2004 Z. z., zákona č. 614/2004 Z. z., zákona č. 721/2004 Z. z., zákona č. 305/2005 Z. z., zákona č. 382/2005 Z. z., zákona č. 471/2005 Z. z., zákona č. 573/2005 Z. z., zákona č. 310/2006 Z. z., zákona č. 486/2006 Z. z., zákona č. 675/2006 Z. z., zákona č. 377/2007 Z. z., zákona č. 532/2007 Z. z., zákona č. 139/2008 Z. z., zákona č. 336/2008 Z. z., zákona č. 562/2008 Z. z., zákona č. 563/2008 Z. z., zákona č. 184/2009 Z. z., zákona č. 324/2009 Z. z., zákona č. 572/2009 Z. z., zákona č. 373/2010 Z. z., zákona č. 543/2010 Z. z., zákona č. 120/2011 Z. z., zákona č. 180/2011 Z. z., zákona č. 468/2011 Z. z. a zákona č. 393/2012 Z. z. sa mení a dopĺňa takto:

1. V § 10 ods. 9 sa za slovo „povinnú“ vkladajú slová „predškolskú dochádzku alebo povinnú“.
2. V § 10 ods. 11 sa slová „v období školského vyučovania a školských prázdnin“ nahrádzajú slovami „v období školského vyučovania, školských prázdnin a navštevovania predškolského zariadenia“, za slovo „plnenia“ vkladajú slová „predškolskej dochádzky alebo“ a za slovo „povinná“ sa vkladajú slová „predškolská dochádzka alebo povinná“.

Poznámka pod čiarou k odkazu 20c znie:

„20c) § 19a, §19b a § 23 zákona č. 245/2008 Z. z.“.“.

1. V § 10 ods. 12 sa za slovo „povinnú“ vkladajú slová „predškolskú dochádzku alebo povinnú“.

**Čl. VII**

Tento zákon nadobúda účinnosť 1. januára 2016 okrem čl. I bodov 2 až 5, 7 až 10 a bodu 14, ktoré nadobúdajú účinnosť 1. januára 2018.